Prizioù

Ar Prizioù zo un abadenn skinwel bloaziek gant France 3 Ouest abaoe 1997. En abadenn-se e vez roet prizioù d'un toullad tud, pe en o anv, pe en anv ur gevredigezh, pe hini un embregerezh pe un ensavadur, a drugarez d'ar pezh o deus graet evit ar brezhoneg. Skignet e vez an abadenn er skinwel war France 3 Ouest hag er skingomz gant France Bleu Breizh Izel. Bep tro e vez aozet an arvest-se en ur gêr disheñvel eus Breizh.
Abaoe 2012 eo kenaozet ar Prizioù gant F3 Breizh hag Ofis Publik ar Brezhoneg, ha liammet eo bremañ danvez prizioù F3 gant Prizioù Rannvroel Dazont ar Brezhoneg.
"Bet a zo bet eus ar Prizioù bep bloaz abaoe 1997 daoust ma n’eus ket a Prizioù 2006.
N’eus ket eus outo abalamour eo bet, adalek penn kentañ 2007, eo bet lidet ar prizioù dindan anv ar bloavezh goude.
(Anv « Prizioù 2007 » a zo bet roet evel d’ar pezh a oa war ar renk evit 2006 pa vefe priziet betek 2005, dindan anv prizioù ar bloavezh, ar pezh a oa bet graet evit ar brezhoneg er bloavez-se)"
Aozet e oa bet an abadenn en abati Daoulas er bloavezh-se.
Roll izili ar juri : Lukian Kergoat (Prezidant), Aziliz Bourges, Mari Crenn, Naig Daouphars, Bernez Kerdraon, Daniel Kernalegenn ha Marthe Vassallo.
An abadenn 2009 a zo bet aozet e sal abadennoù an Enezeg, e Fouenant (29).
Roll izili ar juri : Marie Stervinou, Gwen Lavenan, Mikael Baudu, Per Drezen, Elen Rubin, ha Franck Bodenez.
An abadenn a zo bet aozet ar bloavezh-se e Sant-Teve (Mor-Bihan), ha kinniget e oa gant Goulwena An Henaff ha gant Eric Gudenkauff. Gant "Le Ballet breton" e veze graet abadennoù dañs etre pep priz.
Roll izili ar juri : Ghislaine Le Guillant, Bernard Le Floc'h, Raymond Le Bacon, Maïwenn Raynaudon ha Thelo Mell.
Notenn : Er bloavezh-se e oa Wikipedia brezhonek war ar renk evit "Priz brezhoneger ar bloaz" gant an 30 000 pennad enlinenn.
E Landreger e oa bet aozet an abadenn e 2011, kinniget gant Goulwena An Henaff ha gant Klemañ Soubigou, ha lusket gant sonerezh ar strollad Francis Jackson Project.
Ar juri : Dominique Gestin (war he leve, kuzulierez kêr e Gwimaeg), Gwenola Koig (kelennerez e Plijidi, oberiant war dachenn ar sevenadur), Pauline Kerscaven (kazetennerez e France Bleu Breizh Izel, kenurzhierez « Treizherien soñjoù » e Penn-ar-Bed), Yann-Erwan Abalan (enklasker evit Brest Meurgêr ar Mor), Brendan Corre (kaner ar strollad Francis Jackson Project), Gwenael Kere (lusker e Radio Bro-Gwened).
Notenn: E-kerz an abadenn en doa Bernez Rouz, rener abadennoù brezhonek France 3, disklêriet e vo er bloaz a zeu lakaet ar Prizioù asambles gant prizioù Dazont ar yezh, roet bep bloaz gant Rannvro Breizh hag Ofis ar brezhoneg. Roet e vo ar Prizioù nevez e miz Genver 2012, e Roazhon.
Adalek ar bloaz-mañ e vez roet ur priz 1 500 euro da bep hini eus ar seizh priz kentañ, ouzhpenn ar c'hizelladur, ha 500 euro d'an eil ha trede prizioù.
Embannet en doa Bernez Tangi e nac'hfe e briz abalamour d'al lec'h dister a vez roet d'ar brezhoneg er skinwel.
E-barzh ar Maezioù Frank (Les Champs Libres e galleg) e Roazhon e oa bet aozet an abadenn e 2012, kinniget gant Goulwena an Henaff ha gant Yann-Herle Gourvès, ha lusket gant sonerezh ar strollad Alambig Electrik.
Ar juri:
E Montroulez e oa bet aozet an abadenn d'ar 26 a viz Genver 2013, kinniget gant Goulwena an Henaff.
E Pont-'n-Abad e oa bet aozet an abadenn d'ar 24 a viz Genver 2014, kinniget gant Goulwena an Henaff, ha gant Yann-Herle Gourvès.
E Logunec'h e oa bet aozet an abadenn d'ar 23 a viz Genver 2015, kinniget gant Goulwena an Henaff, ha gant Yann-Herle Gourvès.
E Plougastell-Daoulaz e oa bet aozet an abadenn d'ar 29 a viz Genver 2016, kinniget gant Goulwena an Henaff, ha gant Yann-Herle Gourvès.
E Lannuon
E Karaez
E Bruz
E Lanester e oa bet aozet an abadenn d'ar 23 a viz Meurzh 2022, kinniget gant Goulwena an Henaff, ha gant Yann-Herle Gourvès.
E opera Roazhon e oa bet aozet an abadenn d'an 31 a viz Meurzh 2023, kinniget gant Goulwena an Henaff, ha gant Yann-Herle Gourvès.